stanford-oval/wikipedia huggingface dataset:
ทัชชกร ยีรัมย์
กีฬา

ด้วยความที่ทัชชกรมีกล้ามเนื้อขาและข้อเท้าที่แข็งแรงและยืดหยุ่นได้ดีกว่าคนปกติมาตั้งแต่กำเนิดสทำให้เขามีความสนใจด้านกีฬาและกรีฑา หลากหลายชนิด เมื่อสมัยยังศึกษาในระดับชั้นประถมศึกษาและมัธยมศึกษา เขาก็ได้เป็นนักกีฬาและกรีฑา ที่มีความสามารถเล่นได้หลากหลายประเภท และมีผลงานโดดเด่นเสมอมา จนได้รับการแต่งตั้งเป็นนักกีฬาดีเด่นของโรงเรียนและเป็นประธานชมรมกระบี่กระบองในขณะเดียวกัน  ความสามารถด้านกรีฑา เช่น กระโดดสูง, กระโดดไกล, ยิมนาสติก ฯลฯ ด้านกีฬาประเภทอาวุธ เช่น กระบี่กระบอง และกีฬาประเภททีมเช่นตะกร้อด้วย ซึ่งได้รับเหรียญทองทั้งกรีฑาและกีฬาทุกประเภททุกปีที่ลงแข่งขัน จนได้โควตาไปเรียนต่อในระดับอุดมศึกษา ซึ่งเขาได้เข้าเรียนต่อด้านกีฬาที่สถาบันการพลศึกษา วิทยาเขตมหาสารคาม ตามคำแนะนำของพันนา ฤทธิไกร และได้เป็นนักกีฬาจังหวัดสุรินทร์และถูกแต่งตั้งให้เป็นประธานชมรมกระบี่กระบองอีกครั้งหนึ่ง ทำให้ได้รู้จักกับ ชูพงษ์ ช่างปรุง นักศึกษาที่เรียนอยู่ชมรมเดียวกัน โดยทั้งคู่ได้ร่วมกันก่อตั้งทีมสตันท์รับงานตามสถานที่ต่าง ๆ
นักกีฬาเหรียญทอง จังหวัดสุรินทร์ ประเภท กรีฑา
นักกีฬาเหรียญทองทุกปี จากสถาบันการพลศึกษา วิทยาเขตมหาสารคาม
วิทยากรสถาบันการพลศึกษา วิทยาเขตมหาสารคาม เผยแพร่ศิลปะป้องกันตัว ที่โรงเรียนมัธยมต่าง ๆ ในประเทศไทย
ตัวแทนสถาบันการพลศึกษา วิทยาเขตมหาสารคาม เผยแพร่ศิลปการต่อสู้ของไทย ในภาคอีสาน
ตัวแทนสถาบันการพลศึกษา วิทยาเขตมหาสารคาม แลกเปลี่ยนวัฒนธรรม และเผยแพร่ศิลปะการต่อสู้ (กระบี่กระบอง) ที่ประเทศจีน
กีฬา > ส่วนร่วมในพิธีเปิดการแข่งขันกีฬา

ได้รับแต่งตั้งเป็นผู้จุดคบเพลิงในพิธีเปิดการแข่งขันกีฬา เอเชี่ยนมาเชี่ยลอาร์ทเกมส์ ครั้งที่ 1 โดยทัชชกรรับบทเป็น "หนุมานยินดี" (ซึ่งเป็นสัญลักษณ์เทพกึ่งสัตว์ประจำการแข่งขันฯ) จุดคบเพลิงในพิธีเปิดแบบพื้นฐาน โดยเขาได้แสดงศิลปะการต่อสู้แบบหนุมานและแสดงศิลปะการควงกระบองไฟ  ถวายต่อพระพักตร์สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร พระเจ้าวรวงศ์เธอ พระองค์เจ้าศรีรัศมิ์ พระวรชายาฯ และ พระเจ้าหลานเธอ พระองค์เจ้าทีปังกรรัศมีโชติ
ได้รับการแต่งตั้งเป็นผู้จุดคบเพลิงในพิธีเปิด เมืองช้างเกมส์ ครั้งที่ 31 ที่จังหวัดสุรินทร์ โดยแสดงเป็นองค์อัมรินทร์ (พระอินทร์) ประทับช้างเอราวัณ มีผู้แสดงเป็นเทพธิดา 95 องค์ และเทวดา 9 องค์เสด็จตาม
ได้รับการแต่งตั้งเป็นผู้จุดคบเพลิงในพิธีเปิดการแข่งขันกีฬาแห่งชาติ ครั้งที่ 41 ที่จังหวัดเชียงใหม่ โดยแสดงเป็นนักโยนไฟที่สนามกีฬาสมโภชเชียงใหม่ 700 ปี
ตัวแสดงแทน

ระหว่างที่เขาศึกษาในระดับชั้นมัธยมศึกษาและอุดมศึกษา ในช่วงที่โรงเรียนปิดภาคเรียน พนมได้เข้าไปประกอบอาชีพเสริมและหาประสบการณ์ในกองถ่ายภาพยนตร์ และได้เริ่มแสดงเป็นตัวประกอบและตัวแสดงแทนในภาพยนตร์เรื่องต่าง ๆ ดังนี้ :
สิงห์สยาม - ขณะกำลังศึกษาอยู่ชั้นมัธยมศึกษาปีที่ 5 ซึ่งเป็นภาพยนตร์ที่เขาได้แสดงครั้งแรกในชีวิตโดยแสดงเป็นตัวประกอบ ซึ่งเป็นฉากที่ต้องตีลังกาผ่านฉากอย่างรวดเร็ว โดยไม่ให้เห็นใบหน้า
กวนโอ๊ย - ขณะที่กำลังศึกษาอยู่ชั้นมัธยมศึกษาปีที่ 5 เช่นกัน โดยแสดงเป็นตัวประกอบในฉากที่ต้องกระโดดตีลังกายิมนาสติกซิกแซก โดยแสดงร่วมกับหม่ำ จ๊กมก, พันนา ฤทธิไกร และ ธงชัย ประสงค์สันติ ซึ่งขณะนั้นได้ศึกษาอยู่ที่โรงเรียนเดียวกัน หลังจากนั้นก็มีภาพยนตร์ต่าง ๆ ติดต่อเข้ามาให้ไปเป็นตัวแสดงแทนอยู่เป็นประจำ
Mortal Kombat 2 : Annihilation - ขณะที่เขากำลังศึกษาในระดับอุดมศึกษาที่วิทยาลัยพลศึกษา จังหวัดมหาสารคาม ในช่วงปิดภาคเรียน เขาก็ได้ออกไปหาประสบการณ์ หารายได้ในกองถ่ายภาพยนตร์เช่นเคย ช่วงนั้นได้มีภาพยนตร์ต่างประเทศเรื่องหนึ่ง เข้ามาถ่ายทำที่ประเทศไทย คือเรื่อง Mortal Kombat 2 : Annihilation พันนาจึงได้พาเขาไปคัดตัวให้เป็นตัวแสดงแทน Robin Shou ในภาพยนตร์เรื่องนี้ โดยมีผู้มาสมัครเป็นตัวแสดงแทน 100 คน เขาได้แสดงท่าเตะให้ผู้กำกับหนังเรื่องนี้ชม จึงได้ถูกเลือกให้มาเป็นตัวแสดงแทน โรบิน ชู ในที่สุด
อินทรีแดง – ต่อมาในขณะที่เขากำลังศึกษาอยู่ในระดับอุดมศึกษา เขาก็ได้แสดงเป็นตัวแสดงแทนเจมส์ เรืองศักดิ์ โดยแสดงเป็นอินทรีแดง แสดงในฉากตีลังกาต่าง ๆ
ด้วยความที่เขาต้องทำงานในกองถ่าย แสดงภาพยนตร์ เป็นตัวแสดงแทน ฝึกซ้อมศิลปะการต่อสู้ จึงทำให้เขามีปัญหาด้านการเรียนและต้องหยุดเรียนบ่อยขึ้น ทั้งยังเห็นว่า วิชาด้านกีฬาที่เขากำลังศึกษาอยู่ไม่ตรงกับอาชีพของตนเองในอนาคต เขาจึงตัดสินใจลาออกจากวิทยาลัยขณะที่กำลังศึกษาปีที่ 3 หลังจากที่เขาลาออกจากวิทยาลัย เขากับพันนาจึงได้เริ่มดำเนินตามแผนงานที่วางเอาไว้ คือสร้างภาพยนตร์เรื่ององค์บาก อย่างจริงจัง ซึ่งทัชชกรได้รวบรวมหนังของเจ็ทลี, บรูซ ลี และเฉินหลงทุกเรื่องมาดู โดยยึดนักแสดงทั้ง 3 คน เป็นเกณฑ์พื้นฐานในการฝึก และจึงฝึกตาม ซึ่งเขาได้นำเอกลักษณ์ในการต่อสู้ของทั้ง 3 คนมาผสมรวมกัน และผสมผสานเอกลักษณ์ของตนลงไป เขาต้องเข้าฝึกซ้อมทุกวัน วันละ 8 ชั่วโมง เป็นเวลา 2 ปี
ศิลปะการต่อสู้

ทัชชกร ยีรัมย์ มีทักษะทางศิลปะการต่อสู้และการใช้อาวุธหลายประเภท ดังนี้
มวยไทย-คาดเชือก, มวยคชสาร, เทควันโด, วิชาหมัดเมา (ทั้งแบบไทย, แบบจีน และแบบผสม), กังฟู (ทั้งแบบเส้าหลิน และแบบหวิงชุน), ไอคิโด้ , ยูโด, คาราเต้ ,คาโปเอร่า, ศิลปะการต่อสู้แบบผสม (MMA), BJJ
กระบองสามท่อน, กระบองสองท่อน, โซ่, ดาบซามูไร, ดาบไทย, เชือกลูกดอก, กระบี่จีน, กระบี่-กระบอง, พลอง, ไม้ศอก
ศิลปะการต่อสู้ > รูปแบบศิลปะการต่อสู้

พนม ยีรัมย์ มีรูปแบบในการต่อสู้ที่หลากหลาย สำหรับรูปแบบในการต่อสู้ของเขาโดยภาพรวมมี 4 รูปแบบ ดังนี้
แบบต่อสู้ตามต้นฉบับของศิลปะการต่อสู้ชนิดต่าง ๆ
แบบผสมผสานดึงเอาจากศาสตร์หนึ่งมาผสมกับอีกศาสตร์หนึ่ง เช่น นำศิลปะการต่อสู้แบบวิชาหมัดเมาของจีนมาผสมกับมวยไทย
แบบประยุกต์ คือนำต้นฉบับมาดัดแปลงอีกครั้งหนึ่ง เช่น ประยุกต์รูปแบบ Free running และ Parkour มาเป็นศิลปะการต่อสู้, นำทักษะจากกีฬาตะกร้อมาประยุกต์เป็นท่าเตะในเรื่องต้มยำกุ้ง
แบบคิดค้นขึ้นเองทั้งหมด เช่น คิดค้นนาฏยุทธ์
ถึงเขาจะมีรูปแบบในการต่อสู้ที่หลากหลาย แต่เขาก็เป็นที่รู้จักของคนทั่วโลกจากการเป็นนักแสดงแอ็กชั่นที่มีความสามารถสูงในศิลปะการต่อสู้แบบมวยไทย
ศิลปะการต่อสู้ > ศิลปะการต่อสู้ที่คิดค้นขึ้น

ด้วยความที่พนมมีความสามารถประยุกต์การเคลื่อนไหวร่างกายแบบต่าง ๆ มาผสานเป็นศิลปะการต่อสู้ จึงทำให้เขาเป็นผู้ให้กำเนิดศิลปะการต่อสู้รูปแบบใหม่ ขึ้นมากมาย แต่มีเพียงศิลปะการต่อสู้รูปแบบเดียวเท่านั้นที่เขาใช้เป็นศิลปะการต่อสู้เอกลักษณ์ของเขา ด้วยความที่เขาชื่นชอบวรรณคดีเรื่อง รามเกียรติ์ จึงเป็นแรงบันดาลใจให้เขาคิดค้นศิลปะการต่อสู้รูปแบบใหม่ขึ้น จากภาพยนตร์เรื่ององค์บาก 2 เขาได้คิดค้นศิลปะการต่อสู้ที่เรียกว่า นาฎยุทธ์ รูปแบบการต่อสู้ที่ถูกคิดค้นและผสมผสานจากนาฏศิลป์ไทย ลีลาแห่งศิลปะชั้นสูงอย่างโขน เช่น ตัวยักษ์, ลิง,(ตัวละครที่เขาชอบมากที่สุดคือ หนุมาน) พระ ฯลฯ มาผนวกรวมเข้ากับศิลปะการเต้นเบรกแดนซ์  และศิลปะการต่อสู้รูปแบบต่างๆ จนเกิดเป็นรูปแบบการต่อสู้ที่เชื่อว่ายังไม่เคยปรากฏขึ้นมาก่อน
{{คำพูด|ด้วยความที่ชอบฮิปฮอป เลยดึงมาประสานเป็น "นาฏยุทธ์" ตีความใหม่เรื่องการแสดงเหมือนการเต้นไปตามจังหวะเพลง จะเต้นยังไงให้รู้สึกอินตามไปกับเพลง "นาฏยุทธ์" ก็เป็นศาสตร์เดียวกัน เพียงแต่ว่าจะตีโจทย์ยังไงให้รู้สึกว่าท่าแอ็คชั่นในหนังดูแข็งแรงและกล้าแกร่ง พร้อมแทรกท่าพระช่วงไหน ใช้ท่าลิงตอนไหน ใช้ท่ายักษ์ระห่ำเวลาไหน ซึ่งตรงนี้ก็ต้องมีเรียนการแสดงเพิ่มเติมด้วย
คดีความ > ปัญหาการชำระเงินกู้ค่าทำภาพยนตร์เรื่อง องค์บาก 2

วันที่ 4 กรกฎาคม พ.ศ. 2551 พนม ยีรัมย์ ผู้เป็นจำเลยได้ลงลายมือทำสัญญากู้ยืมเงินเพื่อใช้ในการถ่ายทำภาพยนตร์เรื่องดังกล่าวแก่โจทก์ คือ อุน ฮี ปาร์ค นักธุรกิจชาวเกาหลีใต้ จำนวน 1 ล้านบาท ซึ่งเบื้องต้นโจทก์ได้โอนเงินจากธนาคารเข้าบัญชีเงินฝากของจำเลย และจำเลยได้ทำสัญญาว่าจะชำระหนี้ทันทีหลังจากที่ภาพยนตร์เรื่องดังกล่าวถ่ายทำเสร็จและออกฉายแล้ว แต่หลังจากภาพยนตร์ดังกล่าวออกฉายจำเลยก็ไม่ได้ชดใช้เงินกู้จำนวนดังกล่าว โจทก์จึงนำคดีขึ้นฟ้องศาลให้พิพากษาและให้จำเลยคืนเงินต้นที่กู้ยืมไป พร้อมดอกเบี้ยร้อยละ 7.5 แก่โจทก์
เมื่อถึงวันที่ศาลกำหนดนัด แต่จำเลยไม่ได้เดินทางมาศาลแต่มอบอำนาจให้ทนายความส่วนตัวแถลงว่าเขายินยอมชดใช้เงินคืนแก่โจทก์จำนวน 5 แสนบาท ซึ่งโจทก์ก็ได้ยอมความและยื่นคำร้องขอถอนฟ้องแก่ศาล ศาลจึงมีคำสั่งให้จำหน่ายคดีออกจากสารบบ
คดีความ > ปัญหาสัญญากับบริษัทสหมงคลฟิล์ม

ในวันที่ 26 มีนาคม พ.ศ. 2558 ศาลแพ่งมีคำสั่งคุ้มครองบริษัท สหมงคลฟิล์ม อินเตอร์เนชั่นแนล จำกัด ให้ระงับการฉายภาพยนตร์เรื่องเร็ว..แรงทะลุนรก 7 ชั่วคราวจนกว่าศาลจะมีคำพิพากษา ในคดีที่สมศักดิ์ เตชะรัตนประเสริฐ (เสี่ยเจียง) ประธานสหมงคลกรุ๊ป ผู้ประกอบธุรกิจภาพยนตร์บริษัทสหมงคลฟิล์ม เป็นโจทก์ยื่นฟ้องพนม ยีรัมย์ (tony jaa), บริษัทยูนิเวอร์แซล พิคเจอร์ส (บริษัทผู้สร้างภาพยนตร์) และบริษัทยูไนเต็ด อินเตอร์เนชั่นแนล พิคเจอร์ส (ฟาร์อีสต์) จำกัด หรือยูไอพี ประเทศไทย (บริษัทจัดจำหน่ายภาพยนตร์) เป็นจำเลยที่ 1-3 เรื่องละเมิดผิดสัญญา พร้อมเรียกค่าเสียหาย 1,600 ล้านบาท พร้อมดอกเบี้ยร้อยละ 7.5 ต่อปี โดยคำสั่งนี้มีผลภายในประเทศเท่านั้น แต่ต่อมาวันที่ 30 มีนาคม ทีมทนายของจำเลยที่ 1-3 ได้ยื่นอุทธรณ์คำสั่งระงับฉายภาพยนตร์ดังกล่าว และศาลแพ่งก็ได้ยกเลิกคำสั่งนั้น โดยที่ทางสหมงคลฟิล์มได้คัดค้านคำอุทธรณ์ดังกล่าวแต่ไม่เป็นผล เนื่องจากศาลมีความเห็นว่ากระทบกับสิทธิของผู้อื่น ทำให้ยูไอพีสามารถจัดฉายภาพยนตร์เรื่องนี้ได้ตามกำหนดการเดิมคือวันที่ 1 เมษายน 2558 แต่การฟ้องเรียกค่าเสียหายนั้นยังคงอยู่ ต่อมาในเดือนกรกฎาคม 2558 เสี่ยเจียงได้ตัดสินใจถอนฟ้องแพ่งนายพนมทั้งหมด และกล่าวว่าจากนี้ไปต่างคนต่างเดิน
ความสำเร็จในระดับโลก

เว็บไซต์ www.kungfucinema.com เว็บไซต์เกี่ยวกับภาพยนตร์แอ็กชั่นและการต่อสู้ที่ได้รับความนิยมมากที่สุดเว็บหนึ่งของโลก ได้มีการจัดมอบรางวัล KUNGFUCINEMA AWARD โดยองค์บากได้รับ 2 รางวัล จากการเสนอชื่อ 3 รางวัล ทัชชกรได้รับรางวัลนักแสดงนำฝ่ายชายที่เน้นการต่อสู้ยอดเยี่ยม และพันนาได้รับรางวัลออกแบบฉากแอ็กชั่นและการต่อสู้ยอดเยี่ยม(ชนะเฉินหลง, ทอมครูซ, เจ็ท ลี, เคียนู รีฟส์, หยวนหูผิง, และดอนนี่ เยน
ได้รับการจัดอันดับให้เป็น 1 ใน 200 ดาราหน้าใหม่ที่น่าจับตามองที่สุดในโลก ประจำปี 2548 โดยเอ็นเตอร์เทนเม้นท์ วีกลี่ (Entertainment Weekly) ซึ่งดาราเอเชียติดอันดับเพียง 2 คนเท่านั้นคือ โทนี่ จาและจางอื้อยี่
เว็บไซต์ www.positioningmag.com จัดอันดับให้ทัชชกร ยีรัมย์ ในชื่อของ Tony jaa เป็นนักแสดงแอ๊กชั่นยอดเยี่ยมอันดับ 1 ของโลก
พิพิธภัณฑ์หุ่นขี้ผึ้ง มาดามทุซโซต์ กรุงเทพฯ ได้จัดสร้างห้องแสดงหุ่นขี้ผึ้งในแผนกศิลปะการต่อสู้ ชื่อ IN ON THE ACTION: Martial arts heroes Bruce Lee, above, and Tony Jaa โดยได้สร้างหุ่นขี้ผึ้งขนาดเท่าตัวจริงของ โทนี่ จาและบรูซ ลี ตั้งไว้ในห้องเดียวกัน (เนื่องจากทั้งคู่เคยถูกทาบทามให้เป็นนักแสดงจากสังกัดค่ายภาพยนตร์เดียวกัน) ภายในห้องจัดฉากเป็นฉากการต่อสู้ที่ปรากฏในภาพยนตร์ของทั้งสองคน  และพิพิธภัณฑ์หุ่นขี้ผึ้ง Louis Tussaud’s Waxworks พัทยา ที่รวบรวมและจัดแสดงหุ่นขี้ผึ้งของนักแสดงที่มีชื่อเสียงระดับโลกก็ได้จัดสร้างหุ่นขี้ผึ้งขนาดเท่าตัวจริงของ Tony jaa นั่งอยู่บนช้าง
หลังจากที่ภาพยนตร์เรื่ององค์บาก ประสบความสำเร็จจนถึงขีดสุดในระดับโลก คำว่าองค์บาก จึงกลายเป็นศัพท์สแลงในหมู่วัยรุ่นทั่วโลกที่แปลว่า กล้าหาญ และบ้าบิ่น
ได้รับการคัดเลือกให้เป็น 1 ในนักแสดงผู้มีอิทธิพลสูงสุดในเอเชีย (Asia's Most Popularity Entertainer People of The Year 2008) จากนักวิจารณ์และนักแสดงทั่วโลก
ได้รับการคัดเลือกให้เป็น 1 ใน 300 ดาราดังในเอเชีย มาถ่ายแบบเปลือย เพื่อนำรายได้จากการเข้าชมนิทรรศการดังกล่าวช่วยเหลือผู้ประสบภัยสึนามิที่ประเทศฮ่องกง
ทัชชกร ยีรัมย์ ในชื่อ Tony jaa ถ่ายแบบและถ่ายทอดประวัติชีวิตลงในนิตยสาร GQ นิตยสารสหรัฐอเมริกา ที่ว่าด้วยเรื่องราวประวัติชีวิตของผู้ชายที่มหัศจรรย์ระดับโลก ฉบับเดือนเมษายน ค.ศ. 2008
ทัชชกร ยีรัมย์  ได้รับการเชิดชูเกียรติให้เป็นบุคคลสำคัญของโลก ลงในทำเนียบ "คนไทยที่โลกยกย่อง" ประกาศเกียรติคุณโดยเว็บไซต์ สารานุกรมทรัพยากรมนุษย์ มหาวิทยาลัยธรรมศาสตร์ (kc.hri.tu.ac.th)
ภาพยนตร์ในการแสดงนำหลายเรื่องของเขาได้ถูกจัดอันดับให้เป็น 1 ใน 10 อันดับภาพยนตร์ไทยที่ผู้ชมทั่วโลกชื่นชอบมากที่สุดในทศวรรษ เช่นเรื่อง องค์บาก และต้มยำกุ้ง จากผลการจัดอันดับโดยเว็บไซต์ www.toptenthailand.com ในหัวข้อ 10 อันดับหนังไทยที่คนชื่นชอบมากที่สุดในทศวรรษ
ทัชชกร ยีรัมย์ ได้รับการจัดอันดับให้เป็นนักแสดงภาพยนตร์แอ๊กชันอันดับ 1 ระดับตำนาน จากผลการสำรวจผู้ชมภาพยนตร์แนวแอ๊กชันทั่วโลก ของเว็บไซต์ www.deknang.com และเว็บไซต์ www.openmm.com เว็บไซต์ที่มีเนื้อหาเกี่ยวกับภาพยนตร์ทุกประเภทจากทั่วโลก
ทัชชกร ยีรัมย์ ได้เข้าร่วมเป็นหนึ่งในนักแสดงของภาพยนตร์เรื่อง Fast and Furious 7 ซึ่งเป็นภาพยนตร์แข่งรถขายดีของค่ายยูนิเวอร์แซล สตูดิโอ
ผลงานการแสดง > ภาพยนตร์ที่เป็นสตันท์แมน

เพชฌฆาตดำ (2533) รับบท หัวหน้าโจรนินจา
เพชรพระอุมา (2533) รับบท พรานจัน
สิงห์สยาม (2535) รับบท ตีลังกา
กวนโอ๊ย (2536) รับบท กระโดดตีลังกายิมนาสติกซิกแซก
ปีนเกลียว (2536)
ปลัดบ้านนอก (2536)
ปลุกมันขึ้นมาฆ่า 4 (2537) รับบท หมู่พวกเขา
พยัคฆ์ร้ายเซี่ยงชุน 2 (2537) รับบท เล็ก ๆ
มนต์เพลงนักเลงบ้านนอก (2537)
นักฆ่าหน้าหยก (2537)
นักเลงกลองยาว (2537)
นักสู้เมืองอีสาน (2538)
ข้ามากับปืน (2538)
ปีนเกลียว 2 (2538)
กองทัพเถื่อน 2 (2538)
อัดแหลกไอ้เพชร บขส. - ไอ้ผาง รฟท. (2538)
เพชฌฆาตเดนสงคราม 2 (2539)
มือปราบปืนโหด (2539) รับบท โทนี่
คนดิบเหล็กน้ำพี้ (2539) รับบท ชายติดอาวุธ 6 คน
แก๊งค์กระแทกก๊วนส์ เก๋ากวนเมือง (2540)
มอร์ทัลคอมแบท (Mortal Kombat 2 : Annihilation) (2540)
อุ้มเธอไว้อันตรายเกินร้อย (2540)
ปู่ตาคาถาถล่มคน (2540)
ปืนเกลียว 3 (2540) รับบท นักสู้เกย์
คนสารพัดพิษ (2540)
เซี่ยงชุน 3 พยัคฆ์ร้ายครกแตก (2540)
CC-J แสบฟ้าแลบ (2541)
ผลงานการแสดง > ภาพยนตร์ที่แสดงเอง

| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2546 | องค์บาก | บุญทิ้ง |  |
| 2547 | บอดี้การ์ดหน้าเหลี่ยม | นักสู้ในห้างสรรพสินค้า | รับเชิญ |
| 2548 | ต้มยำกุ้ง | ขาม |  |
| 2550 | บอดี้การ์ดหน้าเหลี่ยม 2 | คนขายช้างออมสิน | รับเชิญ |
| 2551 | องค์บาก 2 | เทียน |  |
| 2553 | องค์บาก 3 | เทียน |  |
| 2556 | ต้มยำกุ้ง 2 3D | ขาม |  |
| 2558 | เร็ว..แรงทะลุนรก 7 | เกียรติ |  |
| 2558 | คู่ซัดอันตราย | โทนี่ |  |
| 2558 | โหดซัดโหด | ชัย |  |
| 2559 | Never Back Down: No Surrender |  | รับเชิญ |
| 2560 | ทริปเปิ้ลเอ็กซ์ ทลายแผนยึดโลก | ทาลอน |  |
| 2560 | เดือด ซัด ดิบ':  | ตั๊ก |  |
| 2560 | Gong Shou Dao | มาสเตอร์จา | รับเชิญ |
| 2561 | ยิปมัน: ตำนานมาสเตอร์ Z | Sadi the Warrior  |  |
| 2562 | ทริปเปิล เธรท สามโหดมหากาฬ | พายุ | เผยแพร่ทางเน็ตฟลิกซ์ |
| 2563 | มอนสเตอร์ฮันเตอร์ | ฮันเตอร์ |  |
| 2564 | Detective Chinatown 3 | Jack Jaa | พากย์เสียงตัวเองในบางฉากและบางบทก่อนที่ทีมพันธมิตรจะพากย์ |
| 2566 | Expend4bles โคตรคนทีมมหากาฬ 4 | Decha |  |
| 2567 | คนเดือดซัดนรก | อันไป่ |  |
ผลงานการแสดง > กำกับภาพยนตร์

องค์บาก 2 (2551) (กำกับและแสดงนำ) (วันที่เข้าฉาย 5 ธันวาคม)
องค์บาก 3 (2553) (กำกับและแสดงนำ) (วันที่เข้าฉาย 5 พฤษภาคม)
ผลงานการแสดง > ละครโทรทัศน์

อินทรีแดง (2540) (ช่อง 7)
ผลงานการแสดง > เกมโชว์

ชิงร้อยชิงล้าน ชะชะช่า ช่วง ละคร 3 ช่า เรื่อง 7 ประจัญบาน รับบท ลูกน้องโหน่ง
ผลงานเพลง > ศิลปินเดี่ยว

พ.ศ. 2560 พนมได้ออกซิงเกิ้ลแรกในชีวิตกับค่าย แกรนด์มิวสิค ในเครือ แกรมมี่ ในชื่อเพลง ลุยเฮลุย และได้แสดงมิวสิกวิดีโอของเพลงดังกล่าว
ผลงานเพลง > มิวสิกวิดีโอ

เป็นพระเอกในมิวสิกวิดีโอเพลง Je Reste Ghetto ONG-BAK ให้กับวง Tragedie และเป็นเพลงเปิดตัวประจำของโทนี่ จา ในระยะเวลาหนึ่ง
ผลลัพธ์ > เกม

ต้มยำกุ้ง เดอะเกมส์ - ให้เสียงพากย์เป็นตัวเอกในเกม
ผลลัพธ์ > ตุ๊กตา Model

โทนี่จาในชุดขามจากภาพยนตร์เรื่องต้มยำกุ้ง เป็นที่รู้จักอย่างมากที่สุดในตลาดต่างประเทศ
บริษัท

บริษัทไอยราฟิล์มจำกัด (IYARA FILM CO.,LTD) เป็นบริษัทผลิต-จัดจำหน่ายภาพยนตร์, โรงเรียนสอนศิลปะการต่อสู้หลายรูปแบบ และสำนักพิมพ์ในสถานที่เดียวกัน ก่อตั้งขึ้นเมื่อ พ.ศ. 2549 อยู่ที่ 199, 201 ซอยลาดพร้าว 101 แขวงคลองจั่น เขตบางกะปิ กรุงเทพมหานคร 10240
บริษัท > ทีมสตั๊นท์

เป็นผู้ก่อตั้งทีมนักแสดงแทนด้านศิลปะการต่อสู้ในภาพยนตร์ ชื่อทีม "ไอยราสตั๊นท์" โดยทีมสตั๊นท์ส่วนหนึ่งมาจากนักแสดงแทนในภาพยนตร์เรื่องต่าง ๆ ของทัชชกร
บริษัท > สถาบันสอนศิลปะการต่อสู้

ทัชชกรร่วมกับครอบครัว ก่อตั้งสถาบันสอนศิลปะการต่อสู้แบบมวยไทยประเภทต่าง ๆ ในชื่อ "สถาบันมวย IMA" เปิดสอนหลักสูตรมวยไทยประเภทต่าง ๆ ให้แก่ชาวต่างชาติและคนไทย มีพิธีเปิดอย่างเป็นทางการวันที่ 28 พฤษภาคม 2554 สถานที่ตั้งอยู่ที่ อ.พนมดงรัก จ.สุรินทร์
โฆษณา

พรีเซ็นเตอร์โฆษณา "ลำไยไทยช่วยชาติ" แก้ปัญหาลำไยล้นตลาด โดยโครงการของอดีตนายกรัฐมนตรี ทักษิณ ชินวัตร ซึ่งเปิดตัวอย่างเป็นทางการในวันที่ 12 กรกฎาคม พ.ศ. 2548
พรีเซ็นเตอร์โฆษณา "รถมิตซูบิชิ ไทรทัน พลัส" 3 ภาค โดยได้รับค่าตัวสูงสุดเป็นประวัติการณ์ในประเทศไทย ถึง 50 ล้านบาท ในวันที่ 29 พฤศจิกายน พ.ศ. 2549  ทำให้รถมิตซูบิชิ ไทรทัน เป็นที่นิยมในตลาดโลก
พรีเซ็นเตอร์โฆษณา รณรงค์วินัยจราจร จังหวัดสุรินทร์ ในโครงการของ พ.ต.ท.นิรันดร์ คู่พิทักษ์ ผกก. (ป.) สภ.ปราสาท จังหวัดสุรินทร์  ในวันที่ 16 กรกฎาคม พ.ศ. 2552
ได้รับการแต่งตั้งจากกระทรวงการท่องเที่ยวและกีฬา และสถาบันการพลศึกษา (ประเทศไทย) ให้เป็นพรีเซ็นเตอร์ "หลักสูตรมาตรฐานศิลปะมวยไทย 9 ขั้น ของสถาบันการพลศึกษาสู่เวทีโลก"  โดยมีหลายประเทศจากทั่วโลกให้ความร่วมมืออย่างเป็นรูปธรรม
พรีเซ็นเตอร์โฆษณาบัตรเครดิต DBS Compass Visa ของฮ่องกง พ.ศ. 2559
นิตยสาร I+Extreme "ไอ+เอกซ์ตรีม" โดยบริษัทไอยราฟิล์ม
รางวัลและการเชิดชูเกียรติ

รางวัลและการเชิดชูเกียรติที่พนม ยีรัมย์ ได้รับจากการแสดงภาพยนตร์ และศิลปะมวยไทย
| พ> ศ. | ชื่อรางวัล | คำอธิบาย | อ้างอิง |
| --- | --- | --- | --- |
| 2546 | รางวัล KUNGFUCINEMA AWARD รางวัลนักแสดงนำฝ่ายชายที่เน้นศิลปะการต่อสู้ยอดเยี่ยม  รางวัลออกแบบฉากและศิลปะการต่อสู้ยอดเยี่ยม | จากเว็บไซต์  www.kungfucinema.com |  |
| 2546 | รางวัลทูตวัฒนธรรมด้านภาพยนตร์ครั้งที่ 1 | จัดขึ้นโดยโครงการของรัฐบาล ณ โรงแรมอิมพีเรียลควีนสปาร์ค |  |
| 2548 | ลงหนังสือบันทึกสถิติโลกกินเนสส์สาขาสอนและโชว์มวยไทยแก่ประชาชนมากที่สุดในโลก | มีผู้มาฝึก 2,000 คน ณ ฮ่องกง |  |
| 2548 | รางวัลสุพรรณหงส์ ครั้งที่15 รางวัลเกียรติยศแห่งปี 2548 สาขาดาราไทยที่สร้างชื่อเสียงให้ภาพยนตร์ไทยที่รู้จักทั่วโลก | จาก ภาพยนตร์เรื่องต้มยำกุ้ง |  |
| 2548 | รางวัลดาราหน้าใหม่ที่น่าจับตามองที่สุดในโลก | เอ็นเตอร์เทนเม้นท์วีกลี่ |  |
| 2550 | รางวัล BEST ACTION ACTOR รางวัลศิลปะการต่อสู้ยอดเยี่ยมแห่งเอเชีย | จากงาน MARTIAL ARTS GLOBAL CELEBRATION ซึ่งจัดขึ้นที่ประเทศจีน ร่วมกับเฉินหลง, เดวิดเจียง, หยวนเปียว, เจ็ทลี,ฯลฯ และแสดงศิลปะรำกังฟูบนเวทีด้วย |  |
| 2551 | รางวัลใบโพธิ์ทองคำ | (สหมงคลฟิล์ม) |  |
| 2552 | รางวัลเพนกวินผู้กล้า The First Penguin Award | บุคคลตัวอย่างมีความกล้าหาญ-สร้างสรรค์) จากรูปแบบการถ่ายทำภาพยนตร์ และความคิดสร้างสรรค์ในการออกแบบศิลปะการต่อสู้รูปแบบใหม่ จากเรื่ององค์บาก 2 |  |
| 2552 | รางวัลศิลปินมรดกอีสาน  ประเภทศิลปะการแสดง สาขานักแสดง | มหาวิทยาลัยขอนแก่น จัดขึ้นเนื่องในงานเฉลิมพระเกียรติเนื่องในวโรกาสวันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และวันอนุรักษ์มรดกไทย |  |
| 2553 | รางวัลสตั๊นท์ชายยอดเยี่ยมประเภทแข่งขัน (BEST STUNT by A STUNT MAN AWARD) | จากงาน 1st THAILAND STUNT AWARDS (รางวัลสตั๊นต์แมนยอดเยี่ยม ครั้งที่ 1) นักแสดงนำที่แสดงบทเสี่ยงตายโดยไม่ใช้อุปกรณ์ช่วยความปลอดภัย จากภาพยนตร์เรื่ององค์บาก 3 |  |
แหล่งข้อมูลอื่น

เว็บไซต์ไอยราฟิล์ม เก็บถาวร 2011-03-14 ที่ เวย์แบ็กแมชชีน
เว็บไซต์อย่างเป็นทางการ เก็บถาวร 2007-02-11 ที่ เวย์แบ็กแมชชีน
Tony Jaa เก็บถาวร 2007-05-27 ที่ เวย์แบ็กแมชชีน เว็บไซต์โดยแฟน ๆ
บทสัมภาษณ์ ที่ Suicide Girls (อังกฤษ)
บทสัมภาษณ์โดยนิตยสาร ไทม์ เอเชีย เก็บถาวร 2005-01-13 ที่ เวย์แบ็กแมชชีน (อังกฤษ)
| ด ค กทัชชกร ยีรัมย์ |
| --- | --- |
ภาพยนตร์:  สิงห์สยาม (พ.ศ. 2535)  กวนโอ๊ย (พ.ศ. 2536)  ปลุกมันขึ้นมาฆ่า 4 (พ.ศ. 2537)  พยัคฆ์ร้ายเซี่ยงชุน 2 (พ.ศ. 2537)  นักเลงกลองยาว (พ.ศ. 2537)  คนดิบเหล็กน้ำพี้ (พ.ศ. 2537)  นักสู้เมืองอีสาน (พ.ศ. 2538)  กองทัพเถื่อน 2 (พ.ศ. 2538)  เพชฌฆาตเดนสงคราม 2 (พ.ศ. 2539)  มือปราบปืนโหด (พ.ศ. 2539)  ปู่ตาคาถาถล่มคน (พ.ศ. 2540)  ปืนเกลียว 3 (พ.ศ. 2540)  เซี่ยงชุน 3 พยัคฆ์ร้ายครกแตก (พ.ศ. 2540)  องค์บาก (พ.ศ. 2546)  บอดี้การ์ดหน้าเหลี่ยม (พ.ศ. 2547)  ต้มยำกุ้ง (พ.ศ. 2548)   เสือร้องไห้ (พ.ศ. 2548)  บอดี้การ์ดหน้าเหลี่ยม 2 (พ.ศ. 2550)   องค์บาก 2 (พ.ศ. 2551)  องค์บาก 3 (พ.ศ. 2553)  ต้มยำกุ้ง 2 (พ.ศ. 2556)  A Man Will Rise (พ.ศ. 2557)  เร็ว..แรงทะลุนรก 7 (พ.ศ. 2558)  ทริปเปิ้ลเอ็กซ์ ทลายแผนยึดโลก (พ.ศ. 2560)  เดือด ซัด ดิบ (พ.ศ. 2560)  ยิปมัน: ตำนานมาสเตอร์ Z (พ.ศ. 2561)  ทริปเปิล เธรท สามโหดมหากาฬ (พ.ศ. 2562)  โคตรคนชนเอเลี่ยน (พ.ศ. 2563)  มอนสเตอร์ฮันเตอร์ (พ.ศ. 2563) 
ตัวแสดงแทน:  Mortal Kombat 2 : Annihilation (พ.ศ. 2540)  แก๊งค์กระแทกก๊วนส์ เก๋ากวนเมือง (พ.ศ. 2540)  อินทรีแดง (พ.ศ. 2540)  CC-J แสบฟ้าแลบ (พ.ศ. 2541) 
กำกับภาพยนตร์:  องค์บาก 2 (พ.ศ. 2551)  องค์บาก 3 (พ.ศ. 2553) 
เพลง:  Je Reste Ghetto ONG-BAK 
เกม:  ต้มยำกุ้ง เดอะเกมส์ 
บุคคลเกี่ยวข้อง:  พันนา ฤทธิไกร  ปรัชญา ปิ่นแก้ว  หม่ำ จ๊กมก  ชูพงษ์ ช่างปรุง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  สหรัฐ  เช็กเกีย  เนเธอร์แลนด์ 
อื่น ๆ:  IdRef 
งานแถลงข่าวภาพยนตร์เรื่อง ต้มยำกุ้ง
แสดงที่นิวยอร์ก
ประเทศมองโกเลีย

ประเทศในเอเชียตะวันออก
บทความนี้เกี่ยวกับดินแดนทางภูมิศาสตร์ สำหรับความหมายอื่น ดูที่ มองโกเลีย (แก้ความกำกวม)
| มองโกเลีย    (Mongolian) Монгол Улс (มองโกเลีย) |
| --- | --- |
   ธงชาติ     ตราแผ่นดิน  
เพลงชาติ: Монгол улсын төрийн дуулал Monğol ulsyŋ töriyŋ duulal  ("เพลงชาติมองโกเลีย")  

เมืองหลวง และเมืองใหญ่สุด: อูลานบาตาร์ 48°N 106°E﻿ / ﻿48°N 106°E﻿ / 48; 106
ภาษาราชการ: มองโกเลีย
อักษรทางการ: มองโกเลีย ซีริลลิก
กลุ่มชาติพันธุ์  (2020): 95% ชาวมองโกล 4% ชาวคาซัค 1% อื่น ๆ
ศาสนา  (2020): 51.7% พุทธ 40.6% ไม่มีศาสนา 3.2% อิสลาม 2.5% เชมัน 1.3% คริสต์ 0.7% อื่น ๆ
เดมะนิม: ชาวมองโกเลีย[a]
การปกครอง: รัฐเดี่ยว ระบบกึ่งประธานาธิบดี สาธารณรัฐ

• ประธานาธิบดี : อุคนากีง คือเรลซึค
• นายกรัฐมนตรี : Luvsannamsrain Oyun-Erdene
• ประธาน State Great Khural : Dashzegviin Amarbayasgalan
 
สภานิติบัญญัติ: State Great Khural
ก่อตั้ง

• จักรวรรดิซฺยงหนู : 209 ปีก่อนคริสต์ศักราช
• จักรวรรดิมองโกล : ค.ศ. 1206
• เป็นเอกราชจากราชวงศ์ชิง : 29 ธันวาคม ค.ศ. 1911
• ก่อตั้งสาธารณรัฐประชาชนมองโกเลีย : 26 พฤศจิกายน ค.ศ. 1924
• รัฐธรรมนูญฉบับปัจจุบัน : 13 กุมภาพันธ์ ค.ศ. 1992
 
พื้นที่
• รวม: 1,564,116 ตารางกิโลเมตร (603,909 ตารางไมล์) (อันดับที่ 18)
• แหล่งน้ำ (%): 0.67
ประชากร
• 2020 ประมาณ: 3,353,470 (อันดับที่ 134)
• สำมะโนประชากร 2015: 3,057,778
• ความหนาแน่น: 2.07 ต่อตารางกิโลเมตร (5.4 ต่อตารางไมล์) (อันดับที่ 194)
จีดีพี (อำนาจซื้อ) : 2019 (ประมาณ)
• รวม: 47 พันล้านดอลลาร์สหรัฐ (อันดับที่ 115)
• ต่อหัว: 14,270 ดอลลาร์สหรัฐ (อันดับที่ 93)
จีดีพี (ราคาตลาด) : 2019 (ประมาณ)
• รวม: 13.7 พันล้านดอลลาร์สหรัฐ (อันดับที่ 133)
• ต่อหัว: 4,151 ดอลลาร์สหรัฐ (อันดับที่ 116)
จีนี (2018): 32.7 ปานกลาง
เอชดีไอ (2019):  0.737 สูง · อันดับที่ 99
สกุลเงิน: ทูกรีก (MNT)
เขตเวลา: UTC+7/+8
• ฤดูร้อน (เวลาออมแสง): UTC+8/+9
รูปแบบวันที่: ปปปป.ดด.วว (ค.ศ.)
ขับรถด้าน: ขวา
รหัสโทรศัพท์: +976
รหัส ISO 3166: MN
โดเมนบนสุด: .mn, .мон
 ^  "มองโกเลีย" สื่อถึงสัญชาติ ซึ่งรวมชนกลุ่มน้อยอย่างคาซัคหรือตูวัน ส่วน "มองโกล" สื่อถึงผู้มีเชื้อชาติมองโกล 
มองโกเลีย (อังกฤษ: Mongolia; มองโกเลีย: Монгол Улс, อักษรโรมัน: Mongol Uls, มองโกเลียดั้งเดิม:  มงกลอุลุส; แปลว่า "ชาติมองโกล" หรือ "รัฐมองโกเลีย") เป็นประเทศในทวีปเอเชียที่ไม่มีทางออกสู่ทะเลที่ใหญ่เป็นอันดับที่สองของโลกรองจากประเทศคาซัคสถาน มีพรมแดนทางเหนือติดกับประเทศรัสเซีย และทางใต้ติดกับประเทศจีน มีพื้นที่ที่สามารถใช้สำหรับการเกษตรได้น้อยกว่าร้อยละหนึ่ง
มองโกเลียมีประชากรเพียง 3 ล้านกว่าคน แต่มีพื้นที่ใหญ่กว่าประเทศไทยถึงกว่า 3 เท่า ซึ่งทำให้ประเทศมองโกเลียเป็นหนึ่งในประเทศที่มีความหนาแน่นของประชากรน้อยที่สุดในโลก ประชากรส่วนมากนับถือศาสนาพุทธนิกายวัชรยานแบบทิเบต และประชากรร้อยละ 38 อาศัยอยู่ในเมืองหลวงชื่ออูลานบาตาร์
ภูมิศาสตร์ > ที่ตั้งและอาณาเขต

ทิศเหนือ ติดกับประเทศรัสเซีย
ทิศใต้ ติดกับประเทศจีน
ภูมิศาสตร์ > ภูมิประเทศ

พื้นที่ส่วนใหญ่เป็นที่ราบทะเลทราย ทำให้เป็นประเทศที่มีประชากรเบาบางที่สุดในโลก
ภูมิศาสตร์ > ภูมิอากาศ

ในฤดูร้อนอากาศไม่ร้อนมาก แต่ในฤดูหนาวอากาศหนาวมากและมีหิมะตก
ประวัติศาสตร์

บทความหลัก: ประวัติศาสตร์มองโกเลีย
ประวัติศาสตร์ > สมัยใหม่

มองโกเลียเคยเป็นศูนย์กลางของจักรวรรดิมองโกลในช่วงคริสต์ศตวรรษที่ 13 ซึ่งต่อมาได้ยึดอำนาจเข้าปกครองจีนในนามของราชวงศ์หยวนแต่ก็ต้องมาเสียอำนาจเมื่อราชวงศ์หมิงและราชวงศ์ชิงเข้ามามีอำนาจซึ่งทางมองโกเลียเองต้องอยู่ใต้อำนาจของราชวงศ์ดังกล่าวอีกด้วย
ประวัติศาสตร์ > ศตวรรษที่ 20

บทความหลัก: การปฏิวัติมองโกเลีย พ.ศ. 2464 และ สาธารณรัฐประชาชนมองโกเลีย
มองโกเลียได้รับเอกราชจากสาธารณรัฐจีน เมื่อปี พ.ศ. 2464 (ค.ศ. 1921) จากการช่วยเหลือของสหภาพโซเวียตแต่ต้องสถาปนาการปกครองเป็นระบอบคอมมิวนิสต์ตามแบบประเทศเพื่อนบ้าน ลัทธิคอมมิวนิสต์สิ้นสุดหลังจาก การปฏิวัติประชาธิปไตย เมื่อปี พ.ศ. 2533 (ค.ศ. 1990) ปีเดียวกันกับการล่มสลายของสหภาพโซเวียต ซึ่งต่อมามองโกเลียได้นำระบอบประชาธิปไตยแบบรัฐสภามาใช้กับตน
การเมืองการปกครอง > ฝ่ายบริหาร

ประธานาธิบดีเป็นประมุขของรัฐ นายกรัฐมนตรีเป็นหัวหน้าฝ่ายบริหารและเป็นผู้เสนอชื่อคณะรัฐมนตรี (หลังจากได้ปรึกษากับประธานาธิบดีแล้ว) และรัฐสภา (the State Grate Hural) เป็นผู้รับรองรายชื่อคณะรัฐมนตรี รัฐสภาเป็นผู้เสนอชื่อผู้เข้าชิงตำแหน่งประธานาธิบดี และได้รับเลือกตั้งโดยวิธีการลงคะแนนเสียง (Popular Vote) วาระการดำรงตำแหน่ง 4 ปี สามารถดำรงตำแหน่งติดต่อกันเป็นวาระที่ 2 การเลือกตั้งครั้งต่อไปมีขึ้นในเดือนพฤษภาคม 2013 ตามด้วยการเลือกตั้งสมาชิกสภาผู้แทนราษฎร โดยทั่วไปผู้นำพรรคเสียงข้างมากหรือผู้นำพรรคร่วมรัฐบาลเสียงข้างมากจะได้รับเลือกตั้งจากรัฐสภาให้ดำรงตำแหน่งเป็นนายกรัฐมนตรี
การเมืองการปกครอง > ฝ่ายตุลาการ

ศาลสูงสุดคือ ศาลฎีกา (Supreme Court)
การเมืองการปกครอง > การแบ่งเขตการปกครอง

มองโกเลียแบ่งเขตออกเป็น 21 จังหวัด ซึ่งชาวมองโกลเรียกว่า aymag: ไอมัก (ตรงกับคำภาษาอังกฤษว่า prefecture) แต่เดิม มองโกเลียเป็นมณฑลของจีน จึงมีการแบ่งมองโกเลียเป็นเขตย่อยลงไปอีก แล้วยังคงเป็นเช่นนี้หลังจากที่มองโกเลียเป็นเอกราช
อาร์ฮังไก (Arkhangai)
บายัน-เอิลกี
บายันฮองกอร์
บุลกัน
ดาร์ฮาน-อูล
ดอร์นอด
ดอร์โนโกวิ
ดุนด์โกวิ
โกวิ-อัลไต
โกวิซึมเบอร์
เฮ็นตี
ฮอฟด์
เฮิฟสเกิล
เอิมเนอโกวิ
ออร์ฮอน
เออเวอร์ฮังไก
เซเลงเก
ซือบาตาร์
เติฟ
อุฟส์
ซาฟฮัน